|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |  |
|  |  |
|  |  |
|  | ***ΣΧΕΔΙΟ ΔΡΑΣΗΣ***  ***της Σχολικής Μονάδας*** |
|  | dexiotites |
|  |  |
|  | **ΕΡΓΑΣΤΗΡΙΑΔΕΞΙΟΤΗΤΩΝ21+:**  [**http://iep.edu.gr/el/psifiako-apothetirio/skill-labs**](http://iep.edu.gr/el/psifiako-apothetirio/skill-labs) |
|  |  |
|  |  |
|  |  |
|  |  |
|  |  |

**ΥΠΟΔΕΙΓΜΑ ΣΧΕΔΙΟΥ ΔΡΑΣΗΣ ΤΗΣ ΣΧΟΛΙΚΗΣ ΜΟΝΑΔΑΣ**

|  |  |
| --- | --- |
| **dexiotites** | **ΕΡΓΑΣΤΗΡΙΑ ΔΕΞΙΟΤΗΤΩΝ**  **ΣΧΕΔΙΟ ΔΡΑΣΗΣ ΣΧΟΛΙΚΗΣ ΜΟΝΑΔΑΣ-**  **10ου ΝΗΠΙΑΓΩΓΕΙΟΥ ΠΤΟΛ/ΔΑΣ**  **ΣΧΟΛΙΚΟ ΕΤΟΣ 2023 - 2024** |
| **Σχολική μονάδα** | **10ο Νηπιαγωγείο Πτολεμαΐδας** |
| **Αριθμός τμημάτων** | **2** |
| **Αριθμός μαθητών/μαθητριών σχολικής μονάδας** | **37** |
| **Αριθμός εκπαιδευτικών σχολικής μονάδας** | **3** |
| **Αριθμός εκπαιδευτικών που συμμετέχουν στα Εργαστήρια δεξιοτήτων** | **3** |
| **Αριθμός τμημάτων –**  **Αριθμός Σχεδίων Δράσης Τμημάτων** | **2 τμήματα πρωινού υποχρεωτικού προγράμματος και 1 τμήμα ολοήμερου προαιρετικού προγράμματος – 4 Σχέδια Δράσης Τμημάτων** |

|  |  |  |  |
| --- | --- | --- | --- |
| **Ενδιαφέρομαι και Ενεργώ-Κοινωνική Συναίσθηση και Ευθύνη** | **Φροντίζω το Περιβάλλον** | **Ζω καλύτερα – Ευ Ζην** | **Δημιουργώ και Καινοτομώ–*Δημιουργική Σκέψη και Πρωτοβουλία*** |
| Ζω καλύτερα – Ευ Ζην | Φροντίζω το Περιβάλλον – Περιβάλλον | Ενδιαφέρομαι και Ενεργώ - Κοινωνική Συναίσθηση και Ευθύνη | Δημιουργώ και Καινοτομώ – Δημιουργική Σκέψη και Πρωτοβουλία |
| *Ενδιαφέρομαι και Ενεργώ- Κοινωνική Συναίσθηση και Ευθύνη*  ***Νηπίων έργα: Το πρώτο βήμα στη δημοκρατία*** | *Οικολογία/Οικολογική Συνείδηση*  ***Πάμε για πικ-νικ;*** | *ΥΓΕΙΑ: Διατροφή-Αυτομέριμνα-Οδική Ασφάλεια*  ***Το παπάκι πάει*** | *STE(A)M*  ***STE(A)M και η γη γυρίζει*** |

|  |
| --- |
| **Βασικός προσανατολισμός του ετήσιου Σχεδίου Δράσης (Πλεονεκτήματα-μειονεκτήματα)** |

|  |  |
| --- | --- |
| **Το όραμά μας** | Το 10ο Νηπιαγωγείο Πτολεμαΐδας είναι μια δημόσια σχολική δομή με βασικό μέλημα να είναι γεμάτο με παιδιά που χαμογελούν!  Το Νηπιαγωγείο μας στοχεύει στην ολόπλευρη, ισορροπημένη και αρμονική ανάπτυξη της προσωπικότητας όλων των μαθητών/τριών, ανεξάρτητα από φύλο ,την κοινωνική και πολιτισμική προέλευση ή άλλες ιδιαιτερότητες. Τα αγαπημένα μας συνθήματα είναι « Μια αγκαλιά για όλα τα παιδιά», « Όλοι ίσοι, όλοι διαφορετικοί», « Ένας για όλους και όλοι για έναν», «Η γνώση είναι δύναμη». Σύμφωνα με το Πρόγραμμα Σπουδών του Νηπιαγωγείου, ο βασικός σκοπός του είναι η ανάπτυξη της επικοινωνίας, της δημιουργικής και κριτικής σκέψης, της προσωπικής ταυτότητας και αυτονομίας, των κοινωνικών ικανοτήτων και των ικανοτήτων που σχετίζονται με τον ενεργό πολίτη του αύριο. Οι βασικές αρχές του Νηπιαγωγείου για τη μάθηση και τη διδασκαλία, είναι η αναγνώριση της διαφορετικότητας, η ανάπτυξη διαφοροποιημένων προσεγγίσεων, η οργάνωση της μάθησης και της διδασκαλίας μέσα από το παιχνίδι, τις ρουτίνες, τις επίκαιρες καταστάσεις της καθημερινής ζωής, τις διερευνήσεις και τις οργανωμένες δραστηριότητες. Επίσης η οργάνωση του μαθησιακού περιβάλλοντος, ο σχεδιασμός και η αξιολόγηση προγραμμάτων, καθώς και η αξιολόγηση της μάθησης μέσω της παρατήρησης, της αυτοαξιολόγησης και του ατομικού φακέλου των μαθητών/τριών αποτελούν βασικά στοιχεία της εκπαιδευτικής διαδικασίας. Η ένταξη όλων των παιδιών ανεξάρτητα από ειδικές εκπαιδευτικές ανάγκες, αναπηρίες, μητρική γλώσσα, ικανότητες, ανομοιογένεια πολιτιστικών και κοινωνικών περιβαλλόντων είναι βασικό μέλημα του σχολειού μας. Η συνεργασία με την οικογένεια θεωρείται υψίστης σημασίας ανάγκη για την διευκόλυνση της μετάβασης από την οικογένεια στο Νηπιαγωγείο και αργότερα στο Δημοτικό Σχολείο. Κεντρικό άξονα της εκπαιδευτικής πορείας της σχολικής μας μονάδας αποτελούν οι σύγχρονες μέθοδοι διδασκαλίας όπως είναι: η ενεργητική και βιωματική μάθηση (active learning), η συνεργατική μάθηση (cooperative learning), η επαγωγική μάθηση (inductive learning), η μέθοδος project, κατά την οποία τα παιδιά καλούνται να διερευνήσουν ένα θέμα διεξοδικά, η επίλυση προβλημάτων, και η διερευνητική μάθηση( inquiry based learning).Με τη φετινή εφαρμογή των Εργαστηρίων Δεξιοτήτων, αυτό το όραμα διαμορφώνεται σύμφωνα με το θεωρητικό πλαίσιο που διατρέχει το σύνολο του συγκεκριμένου αυτού προγράμματος. Οι πολίτες του 21ου αιώνα χρειάζεται να έχουν επαφή, να καταλαβαίνουν, να φροντίζουν, να αναπτύσσουν τον εαυτό τους για να μπορούν να επικοινωνούν, να καταλαβαίνουν και να διαπραγματεύονται ισορροπημένα με τον άλλο **(Ευ Ζην)**. Με αυτό ως βάση, προσδοκάται και επιδιώκεται μέσα από τα Εργαστήρια να ενδιαφέρονται, να αναπτύσσουν σχέσεις ισορροπημένες και αρμονικές στις κοινωνίες που συνδημιουργούν **(Ενδιαφέρομαι και Ενεργώ)** και να αναπτύσσουν τη δημιουργικότητα, την καινοτομία έχοντας ενεργητική επαφή με το απρόβλεπτο, αμφίσημο, αναδυόμενο μέλλον **(Δημιουργώ και Καινοτομώ)** και έχοντας βαθύ και ουσιαστικό ενδιαφέρον για το περιβάλλον και κατανόηση ότι η ανθρωπότητα είναι ένα μικρό και αναπόσπαστο κομμάτι του **(Περιβάλλον)**.  Το Σχολείο, καλείται μέσω της μαθησιακής διαδικασίας των καθημερινών πρακτικών και των νέων δεξιοτήτων , να εφοδιάζει τους μαθητές με γνώσεις, δεξιότητες, αξίες και οράματα προκειμένου να σχεδιάσουν ένα καλύτερο μέλλον, σε ατομικό και συλλογικό επίπεδο.  Μετά από διερεύνηση και βασιζόμενοι στην SWOT analysis, εντοπίσαμε τα δυνατά σημεία και τις αδυναμίες του σχολείου μας (εσωτερικό περιβάλλον), τις ευκαιρίες και τις απειλές (εξωτερικό περιβάλλον)  **Δυνατά σημεία της σχολικής μονάδας**:   * Μόνιμο προσωπικό με πολυετή διδακτική εμπειρία, αφοσιωμένο, με επιστημονική κατάρτιση που παρακολουθεί επιμορφωτικά προγράμματα * Συμμετοχή σε καινοτόμα προγράμματα και προγράμματα Σχολικών Δραστηριοτήτων * Η διάθεση γόνιμης και ουσιαστικής συνεργασίας των εκπαιδευτικών για την επίτευξη ενός κοινού οράματος * Ικανοποιητική συνεργασία με τους γονείς * Καλή συνεργασία και υποστήριξη από τους τοπικούς φορείς και τη Δημοτική αρχή * Μεγάλο σχολείο με ικανοποιητική υλικοτεχνική υποδομή, σε συνδυασμό με τις αρκετά ικανοποιητικές ψηφιακές δεξιότητες των εκπαιδευτικών, με αύλειο χώρο που έχει φυσικό περιβάλλον(δέντρα , πράσινο κλπ) * Πλούσιο εποπτικό και παιδαγωγικό υλικό * Οργανωμένη βιβλιοθήκη διευρημένης θεματολογίας * Πολύ καλή συνεργασία με την Συντονίστρια Εκπ/κού Έργου * Η ύπαρξη ενεργούς ιστοσελίδας του σχολείου για την ευκολότερη και άμεση διάχυση των αποτελεσμάτων των δράσεων.   + - **Αδυναμίες της σχολικής μονάδας**: * Η γεωγραφική θέση του σχολείου μας δυσκολεύει τις μετακινήσεις και τις επισκέψεις σε χώρους εκπαιδευτικού ενδιαφέροντος * Η ιδιαιτερότητα του κλίματος της περιοχής (κακές καιρικές συνθήκες που επικρατούν το μεγαλύτερο μέρος του χρόνου δυσχεραίνουν τις εξόδους και τις εξωτερικές δράσεις μας) * Η δύσκολη συνεργασία με τους γονείς των παιδιών Ρομά * Ανομοιογένεια του κοινωνικοοικονομικού , πολιτισμικού και γνωστικού υπόβαθρου των μαθητών/τριών * Έλλειψη χρόνου για συνεδριάσεις του Συλλόγου Διδασκόντων * Μεγάλος όγκος γραφειοκρατικής εργασίας * Μέτρια οικονομική ενίσχυση από τον κρατικό φορέα   + - **Ευκαιρίες για βελτίωση** * Συνεργασία με το Α.Π.Θ σε πρόγραμμα ένταξης των μαθητών Ρομά * Ο σχεδιασμός και η υλοποίηση των εργαστηρίων Δεξιοτήτων αποτελεί ευκαιρία και πρόκληση στην ανάπτυξη δεξιοτήτων που συνάδουν με τους παγκόσμιους Δείκτες Αειφόρου Ανάπτυξης   Με βάση τα τεκμήρια της παραπάνω έρευνας, αποφασίστηκε ότι η βασική προτεραιότητα του σχολείου μας, είναι η βελτίωση του εκπαιδευτικού έργου με την οργάνωση και υλοποίηση των σχεδίων δράσης για τα εργαστήρια δεξιοτήτων. |
| **Στόχοι της σχολικής μονάδας σε σχέση με τις τοπικές και ενδοσχολικές ανάγκες** | Στο επίκεντρο του οράματός μας βρίσκεται η επιδίωξη επιτυχούς καλλιέργειας των Δεξιοτήτων του 21ου αιώνα στις 3 βασικές κατηγορίες, στις οποίες αυτές διακρίνονται: α. δεξιότητες ***μάθησης*** (κριτική σκέψη, δημιουργικότητα, συνεργασία και επικοινωνία) , β. δεξιότητες ***αλφαβητισμού***(ιδιαιτέρως ψηφιακού εγγραμματισμού) και γ. δεξιότητες ***ζωής***(ευελιξία, ηγεσία, ανάληψη πρωτοβουλίας και παραγωγικότητα). Παράλληλα, στο επίκεντρο του οράματός μας βρίσκεται η ανάπτυξη **κοινωνικών και συναισθηματικών δεξιοτήτων**. Θεωρούμε ότι ο δυναμικός συνδυασμός όλων των προαναφερθέντων στοιχείων αποτελεί για τους μαθητές και τις μαθήτριες του Νηπιαγωγείου το κατάλληλο υποστηρικτικό πλαίσιο για την προσωπική τους ευημερία και ευεξία αλλά και για τη μελλοντική εξέλιξή τους σε αυτόνομα, ενεργά και παραγωγικά μέλη της κοινωνίας(ενεργός πολιτειότητα).  Σε άμεση συνάρτηση με το όραμα της Σχολικής μας Μονάδας, όπως αυτό περιγράφηκε στην προηγούμενη ενότητα του παρόντος Σχεδίου Δράσης, οι στόχοι του σχολείου σε σχέση με τις τοπικές και ενδοσχολικές ανάγκες θα εστιάσουν στα εξής:   * στη δημιουργία κλίματος εμπιστοσύνης και γόνιμης συνεργασίας τόσο μεταξύ των νηπίων όσο και μεταξύ των εκπαιδευτικών * στην καλλιέργεια των βασικών δεξιοτήτων του προγράμματος «*Εργαστήρια Δεξιοτήτων*», με απώτερο στόχο την ολιστική ανάπτυξη της προσωπικότητας των νηπίων * στην ενίσχυση της κριτικής και ολιστικής σκέψης * στον προσδιορισμό προς επίλυση προβλημάτων * στη διατύπωση ερωτημάτων, στην παραγωγή υποθέσεων και ερμηνείας ερευνητικών δεδομένων * στην ευαισθητοποίηση των νηπίων για θέματα ζωτικής σημασίας, που αφορούν τόσο το ανθρωπογενές και το φυσικό μας περιβάλλον όσο και την προστασία του πλανήτη μας * στη συνειδητοποίηση της ανάγκης μετάβασης από το «*εγώ*» στο «*εμείς*» καθώς και στη συνακόλουθη κινητοποίηση των μαθητών και μαθητριών και την ανάληψη δράσης για το κοινό καλό * στην ανάπτυξη και εδραίωση αξιών όπως η συνεργασία, ο σεβασμός στη γνώμη του άλλου, η αγάπη για τον πλησίον, η αλληλεγγύη και η αποδοχή της διαφορετικότητας. * στην εξοικείωση των νηπίων με τις Νέες Τεχνολογίες και τα ψηφιακά εκπαιδευτικά περιβάλλοντα * δημοσίευση των παραγόμενων προϊόντων στην ευρύτερη εκπαιδευτική κοινότητα , στους γονείς και στην τοπική κοινωνία |
| **Ο ΠΡΟΓΡΑΜΜΑΤΙΣΜΟΣ ΤΩΝ ΕΡΓΑΣΤΗΡΙΩΝ ΑΝΑ ΘΕΜΑΤΙΚΟ ΚΥΚΛΟ** | |
| **Ως προς τον 1ο**  **Θεματικό Κύκλο**  **Ζω καλύτερα – Ευ Ζην**  **Ενδιαφέρομαι και Ενεργώ- Κοινωνική Συναίσθηση και Ευθύνη** | Θέμα: Ενδιαφέρομαι και Ενεργώ - Κοινωνική  Συναίσθηση και Ευθύνη: Υποθεματική: 3. Συμπερίληψη:  Αλληλοσεβασμός, Διαφορετικότητα  Ενδεικτικός τίτλος: **«Νηπίων παιδεία :** **Το πρώτο βήμα στη δημοκρατία».**  Διάρκεια:7 εβδομάδες. Περίοδος υλοποίησης: Οκτώβριος- Δεκέμβριος  Βασικός σκοπός του θεματικού κύκλου θα είναι αρχικά να αναπτυχθούν σε ένα υποστηρικτικό περιβάλλον μάθησης η ενεργός συμμετοχή και  η εμπλοκή των παιδιών. Επιπλέον, μέσα από στοχευμένες δράσεις, με αξιοποίηση διδακτικών σεναρίων και υιοθετώντας σύγχρονες διδακτικές πρακτικές για την ανάπτυξη της κριτικής σκέψης, θα επιδιωχθεί η συνεργασία και η δημιουργική συνύπαρξη, η ανάπτυξη του σεβασμού για τους άλλους, η καλλιέργεια της ενσυναίσθησης , η κατανόηση της διαφορετικότητας, ως στοιχεία που δομούν μια κοινότητα δημοκρατική.   * ενίσχυση της ομαδικής συνοχής και της αυτοεκτίμησης * προώθηση της συνεργασίας και της δημιουργικής συνύπαρξης * ανάπτυξη σεβασμού για τους άλλους * επίλυση προβλημάτων συνεργατικά και δημιουργικά. * ανάπτυξη κριτικής σκέψης. * αναγνώριση προκαταλήψεων και αδικιών και τρόπων αντίδρασης * καλλιέργεια της ενσυναίσθησης και κατανόησης της διαφορετικότατας και της ποικιλομορφίας. * ευαισθητοποίηση σε θέματα που άπτονται των ανθρωπίνων σχέσεων με στόχο τη διαμόρφωση ανθρωπιστικής συνείδησης * έκφραση των συναισθημάτων τους με τρόπο άμεσο, κατανοητό * να ερμηνεύουν και αναδεικνύουν τα οφέλη της διαφορετικότητας * να αναπτύσσουν δεξιότητες συνεργασίας και αλληλεγγύης. * να συνδέουν τα προβλήματα που αντιμετωπίζουν λιγότερο προνομιούχα άτομα με επίκαιρα προβλήματα της κοινωνίας, όπως η έλλειψή στέγης και η αδυναμία πρόσβασης σε δημόσιους χώρους. * να αναγνωρίζουν τον αποκλεισμό και τις διακρίσεις. * να εξοικειώνονται με διαφορετικά φυσικά και φυλετικά χαρακτηριστικά * να διαχειρίζονται συγκρουσιακές καταστάσεις * αναγνώριση στερεοτύπων και προκαταλήψεων * αλληλεπίδραση με παιδιά από διαφορετικά κοινωνικά και πολιτισμικά περιβάλλοντα * να αναπτύσσουν δεξιότητες συνεργασίας και αλληλεγγύης * να συνδυάζουν τα προβλήματα που αντιμετωπίζουν λιγότερο προνομιούχα άτομα με επίκαιρα προβλήματα της κοινωνίας, όπως η έλλειψή στέγης και αδυναμία πρόσβασής σε δημόσιους χώρους. * να αναγνωρίζουν τον αποκλεισμό και τις διακρίσεις. * να εξοικειώνονται με διαφορετικά φυσικά και φυλετικά χαρακτηριστικά * να αντιλαμβάνονται τον χαρακτήρα της ταυτότητας * να αντιλαμβάνονται και να εντοπίζουν τις ομοιότητες και τις διαφορές μεταξύ των ατόμων. * να συνειδητοποιούν ότι αυτό που συμβαίνει σε κάποιους άλλους μπορεί να συμβεί και στα ίδια. * να αντιλαμβάνονται τις έννοιες της διαφορετικότητας και της ανεκτικότητας |
| **Ως προς τον 2ο**  **Θεματικό Κύκλο**  Φροντίζω το Περιβάλλον – Περιβάλλον  **Φροντίζω το Περιβάλλον** | Θέμα: - 1. Οικολογία - Παγκόσμια και τοπική Φυσική κληρονομιά  Επιμέρους Θεματικές Ενότητες/Υποενότητες:  Αειφόρος ανάπτυξη, Κλιματική αλλαγή, Οικολογική συνείδηση, Παγκόσμια και τοπική κληρονομιά  Ενδεικτικός τίτλος**: «Το καλάθι του πικ νικ».**  Διάρκεια: 7 εβδομάδες. Περίοδος υλοποίησης: Δεκέμβριος-Ιανουάριος  Το «Καλάθι του Πικνίκ» αποτελεί ένα εργαλείο επαναδιαμόρφωσης των διατροφικών συνηθειών των μαθητών/τριών, όσον αφορά το κολατσιό και δημιουργήθηκε σε συνάρτηση με το στόχο της WWF της μείωσης των επιπτώσεων που προκαλεί το σύστημα παραγωγής τροφίμων στον πλανήτη κατά 50%. Στο πλαίσιο αυτό προωθείται η συνεργασία 3 Ευρωπαϊκών χωρών, της Ελλάδας, της Ρουμανίας και της Τουρκίας, που δίνει στα σχολεία μια ευκαιρία να δημιουργήσουν ένα δυναμικό δίκτυο με θέμα το φαγητό και τη σύνδεσή του με τη βιώσιμες διατροφικές συνήθειες.   * καλλιέργεια θετικών στάσεων για την υγιεινή διατροφή * κατάκτηση της γνώσης με βιωματικό τρόπο για το οικολογικό αποτύπωμα * ανάδειξη των θετικών στοιχείων της κατανάλωσης εποχικών και τοπικών προϊόντων * σύνδεση και συνεργασία με οικογένεια στην παρασκευή προγεύματος * ποικιλία δραστηριοτήτων και σύνδεση αυτών σε διαφορετικά μαθησιακά στυλ * χρήση διαφορετικών μεθόδων αναπαράστασης * σύνδεση με γνωστικά αντικείμενα (Μελέτη Περιβάλλοντος, Γεωγραφία, Γλώσσα, Μαθηματικά, Φυσική, Εικαστικά, Κοινωνική και Πολιτική Αγωγή, Φυσική Αγωγή) |
| **Ως προς τον 3ο**  **Θεματικό Κύκλο**  Ενδιαφέρομαι και Ενεργώ - Κοινωνική Συναίσθηση και Ευθύνη  **Ζω καλύτερα - Ευ ζην** | Θέμα: Θεματική: Ζω καλύτερα - Ευ ζην  Υποθεματική: Αυτομέριμνα και πρόληψη, Ψυχική υγεία  Ενδεικτικός τίτλος: «**Το παπάκι πάει»**  Διάρκεια: 7 εβδομάδες. Περίοδος υλοποίησης: Φεβρουάριος-Μάρτιος  Το Πρόγραμμα «Το Παπάκι Πάει…», είναι ένα πρόγραμμα αγωγής υγείας με στόχο την ενίσχυση των γνώσεων και δεξιοτήτων των παιδιών σε περίπτωση που βρεθούν σε συνθήκες εξαφάνισης μη προσδιοριζόμενης αλλιώς, δηλαδή σε συνθήκες που χάνουν τον προσανατολισμό τους ή για κάποιον λόγο δεν βρίσκονται κοντά στο άτομο που νομίμως ασκεί την επιμέλεια τους.  Συνοπτικά τα παιδιά   * εκπαιδεύονται να έχουν αυξημένη επίγνωση των κινδύνων και να είναι σε ετοιμότητα (increase awareness), αναπτύσσοντας την ικανότητα της αυτοπροστασίας και της αυτομέριμνας. * καλλιεργείται η κριτική σκέψη και η κοινωνική αντίληψη των μαθητών/τριών μέσω της συμμετοχής τους στην αφήγηση παραμυθιού και του κουκλοθέατρου, ενισχύοντας με αυτό τον τρόπο την ομαδοσυνεργατικότητα, τη δημιουργικότητα και τη φαντασία τους.   Το πρόγραμμα πραγματοποιείται μέσω της αφήγησης ιστοριών και βασίζεται στο παιδαγωγικό μοντέλο της Ανάπτυξης Δεξιοτήτων ζωής, δίνοντας ιδιαίτερη έμφαση στην καλλιέργεια της ενσυναίσθησης.  Κύριοι στόχοι του προγράμματος, είναι μετά το πέρας του τα παιδιά να έχουν εκπαιδευτεί στα εξής πεδία:   * σε περίπτωση που είμαι σε δημόσιο χώρο και δε βλέπω τον κηδεμόνα μου δεν κρύβομαι, δεν τρέχω, δεν απομακρύνομαι αλλά μένω σταθερά στο σημείο που τον είδα τελευταία φορά * δεν ακολουθώ ποτέ κάποιον άγνωστο και φωνάζω δυνατά σε περίπτωση που προσπαθήσει να με κάνει με τη βία να τον ακολουθήσω * εμπιστεύομαι τους αστυνομικούς * γνωρίζω το ονοματεπώνυμο μου και κάποιον αριθμό τηλεφώνου από το σπίτι ή τους κηδεμόνες μου * μαθαίνω να πληκτρολογώ στους δημόσιους τηλεφωνικούς θαλάμους τα νούμερα έκτακτης ανάγκης 100 και 116000 |
| **Ως προς τον 4ο**  **Θεματικό Κύκλο**  Δημιουργώ και Καινοτομώ – Δημιουργική Σκέψη και Πρωτοβουλία  **Δημιουργώ και Καινοτομώ- Δημιουργική Σκέψη και Πρωτοβουλία** | Θέμα: STE(A)M - Ενδεικτικός τίτλος: «**STE(A)M και η γη γυρίζει**».  Διάρκεια: 7 εβδομάδες. Περίοδος υλοποίησης: Απρίλιος- Μάιος  Η μεθοδολογία STEAM προσφέρει τη δυνατότητα σε παιδαγωγούς και δασκάλους να χρησιμοποιούν διδακτικές-μαθησιακές στρατηγικές βασισμένες σε προγράμματα που εμπλέκουν και τους 5 τομείς-πεδία (φυσικές επιστήμες, τεχνολογία, επιστήμες των μηχανικών, τέχνες, μαθηματικά) και δημιουργούν ένα περιβάλλον μάθησης χωρίς αποκλεισμούς, όπου όλοι οι μαθητές μπορούν να συμμετάσχουν και να συνεισφέρουν. Μέσα από το συγκεκριμένο πρόγραμμα τα παιδιά θα έχουν τη δυνατότητα να διατυπώσουν και να απαντήσουν ερωτήσεις σχετικά με το διάστημα και το ηλιακό μας σύστημα, όπως επίσης να γνωρίσουν τις εναλλαγές ημέρας και νύχτας και να εξηγήσουν την διαδικασία αλλαγής των εποχών στη γη μας.  Αρχικά, θα δημιουργηθούν οι κατάλληλες συναισθηματικά συνθήκες με παιχνίδια γνωριμίας  ώστε να προαχθεί η θετική ενίσχυση των παιδιών και το ενδιαφέρον τους για το θέμα .  Ειδικότερα τα παιδιά:   * Θα μάθουν τους πλανήτες του ηλιακού μας συστήματος Θα εκφραστούν δημιουργικά και με τρόπο βιωματικό θα αναπαραστήσουν την τροχιά των πλανητών * Θα γνωρίσουν τον ήλιο και τα χαρακτηριστικά του, θα εξοικειωθούν με τις  ψηφιακές τεχνολογίες,  τη ρομποτική και τον προγραμματισμό. * -Θα γνωρίσουν την κίνηση της γης και την εναλλαγή ημέρας και νύχτας μέσα από τον πειραματισμό * Με κατάλληλο εκπαιδευτικό λογισμικό και ρομποτική θα γνωρίσουν και θα εξηγήσουν τις εναλλαγές ημέρας και νύχτας * Θα γνωρίσουν την σελήνη και τα χαρακτηριστικά της * Μέσα από τη σύγκριση των εννοιολογικών χαρτών θα ανακαλύψουν  τί  γνώριζαν αρχικά  και τί  έμαθαν στη συνέχεια. Θα εξοικειωθούν στη χρήση κουίζ και ψηφιακών εργαλείων και θα εκφραστούν δημιουργικά με την κατασκευή μακέτας προάγοντας τη συνεργασία  μεταξύ τους. |
| **Ειδικότερα οφέλη** | Στα ειδικότερα οφέλη της εφαρμογής και υλοποίησης των Εργαστηρίων Δεξιοτήτων συγκαταλέγεται το μεγάλο εύρος δεξιοτήτων (νου, μάθησης, ζωής, κοινωνικών, συναισθηματικών, τεχνολογίας) που καλλιεργούνται και διατρέχουν όλους τους θεματικούς κύκλους, με αποτέλεσμα σταδιακά η μάθηση να εκπορεύεται αλλά και να βασίζεται αποκλειστικά στα ενδιαφέροντα και τις ανάγκες των ίδιων των μαθητών. |
| **Αναμενόμενο αντίκτυπο για την ανάπτυξη της σχολικής κοινότητας** | Για τη σχολική κοινότητα το όφελος θα είναι πολλαπλάσιο, καθώς θα εμπλουτιστεί το ψηφιακό αποθετήριο από τις δράσεις που θα κοινοποιηθούν στην εκπαιδευτική κοινότητα. Η συνεργασία, η δημιουργικότητα, η κριτική σκέψη και η επικοινωνία, που αποτελούν βασικούς πυλώνες του προγράμματος, θα αποτελέσουν σημαντικούς άξονες αναφοράς μεταξύ των μελών της σχολικής κοινότητας οδηγώντας σε ενδιαφέροντα εκπαιδευτικά αποτελέσματα-προϊόντα συλλογικής προσπάθειας. |
| **Αντίκτυπο στην τοπική κοινότητα** | Από τη διάχυση των αποτελεσμάτων των επιμέρους δράσεων ανά θεματικό κύκλο, θα υπάρξει συνολική ευαισθητοποίηση της τοπικής κοινότητας για ζητήματα που αφορούν το σύνολο της κοινωνίας, ελπίζοντας ότι η ενημέρωση θα λειτουργήσει ενισχυτικά στην ανάληψη ατομικής ευθύνης αλλά και πρωτοβουλιών για τη βελτίωση των θεμάτων που η Σχολική Μονάδα θα επεξεργαστεί στη διάρκεια της σχολικής χρονιάς. |
| **Προσαρμογές για τη συμμετοχή και την ένταξη όλων των μαθητών** | Οι προσαρμογές που θα βοηθήσουν στη συμμετοχή και ένταξη όλων των μαθητών στη μαθησιακή διαδικασία κατά τη διάρκεια της υλοποίησης των Εργαστηρίων Δεξιοτήτων, αφορούν κυρίως τη διδακτική προσέγγιση. Θα αξιοποιηθεί ένα πλήθος στρατηγικών διδασκαλίας, που αξιοποιώντας εποπτικό και ψηφιακό υλικό, βιωματικές δράσεις, τέχνες και θεατρικό παιχνίδι, θα επιδιώξει να συμπεριλάβει όλους τους μαθητές, συνεκτιμώντας τον ρυθμό και το προφίλ μάθησης του καθενός. |
| **Φορείς και άλλες συνεργασίες που θα εμπλουτίσουν το σχέδιο δράσης** | * WWF Ελλάς * Διεθνής Αμνηστία * Unicef * Bravo Schools * Περιφερειακό Κέντρο Πληροφόρησης του ΟΗΕ |

|  |  |  |  |  |
| --- | --- | --- | --- | --- |
| **ΑΝΑΣΤΟΧΑΣΜΟΣ - ΤΕΛΙΚΗ ΑΞΙΟΛΟΓΗΣΗ ΤΗΣ ΕΦΑΡΜΟΓΗΣ** | | | | |
| **1. Τελική αξιολόγηση της υλοποίησης των τεσσάρων Θεματικών Ενοτήτων**  Κείμενο 100 λέξεων (με βάση την αξιολόγηση και τον αναστοχασμό)στην μορφή λίστας για κάθε Θεματική Ενότητα | | | | |
| Ενδιαφέρομαι και Ενεργώ - Κοινωνική Συναίσθηση και Ευθύνη  **Ενδιαφέρομαι και Ενεργώ- Κοινωνική Συναίσθηση και Ευθύνη** | Φροντίζω το Περιβάλλον – Περιβάλλον  **Φροντίζω το Περιβάλλον** | Φροντίζω το Περιβάλλον – Περιβάλλον  **Ζω καλύτερα- Ευ ζην** | Δημιουργώ και Καινοτομώ – Δημιουργική Σκέψη και Πρωτοβουλία  **Δημιουργώ και Καινοτομώ- Δημιουργική Σκέψη και Πρωτοβουλία** |
| *1. Ανθρώπινα δικαιώματα* | *1. Οικολογία - Παγκόσμια και τοπική Φυσική κληρονομιά* | 1. ΥΓΕΙΑ: Διατροφή - Αυτομέριμνα, Οδική Ασφάλεια | *1. STEM/ Εκπαιδευτική Ρομποτική* |
| *2. Εθελοντισμός διαμεσολάβηση* | *2. Κλιματική αλλαγή - Φυσικές Καταστροφές, Πολιτική προστασία* | 2. Ψυχική και Συναισθηματική Υγεία - Πρόληψη | *2. Επιχειρηματικότητα- Αγωγή Σταδιοδρομίας- Γνωριμία με επαγγέλματα* |
| *3. Συμπερίληψη: Αλληλοσεβασμός, διαφορετικότητα* | *3. Παγκόσμια και τοπική Πολιτιστική κληρονομιά* | 3. Γνωρίζω το σώμα μου - Σεξουαλική Διαπαιδαγώγηση |  |
| **2. Οφέλη συνολικά από την υλοποίηση του Σχεδίου Δράσης**  (σε συνάφεια με την αρχική ανάλυση αναγκών) | | | | |
| **ως προς το σχολικό κλίμα γενικά** |  | | | |
| **ως προς τη ανάπτυξη της σχολικής κοινότητας (μαθητές, εκπαιδευτικοί, γονείς)** |  | | | |
| **ως προς την τοπική κοινότητα** |  | | | |
| **3. Δυσκολίες – Εμπόδια κατά την υλοποίηση της πιλοτικής εφαρμογής του προγράμματος** | | | | |
| **Δυσκολίες και εμπόδια, σύντομη περιγραφή (ξεπεράστηκαν / ήταν ανυπέρβλητα)** |  | | | |
| **Προτάσεις** | | | | |
| Στη μορφή λίστας (150 λέξεις)   * ……………… * ……………… * ……………… | | | | |